Sacrosancte ecclesie Sancti Vincentii martiris, que est infra ambitum meniorum Matiscensium sita, cui domnus Gauslenus episcopus preest. Ego Constantius et uxor mea Stephana, pro remedio animarum nostrarum, donamus vineam unam sitam in pago Matisconensi, in agro Idgiacensi, in villa Viriaco. Terminatur a mane terra Francorum, a medio die terra Mainardi, a sero via publica, a circio terra Otbranni. Infra istas terminationes hunc curtilum cum domo et vinea Sancto Vincentio donamus, eo pacto ut in vita mea ego Constantinus teneam et unoquoque anno duos vini sextarios loci jam dicti rectoribus investitura reddam; post meum vero decessum, ad mensam fratrum perveniat. S. Constantini qui hanc donationem fieri et firmare rogavit. S. Constabuli. S. Gauseranni. S. Aldonis. S. Constantini. S. Marcelini. S. Duranni.